open-index/open-wikipedia-markdown huggingface dataset:
Tiritiri Matangi

Ko **Tiritiri Matangi** he moutere e tūtata ana ki Whangapāraoa (Tāmaki-makau-rau), he moutere e whakapaingia ana e Te Papa Atawhai hei kāinga noho mō ngā manu o Aotearoa.
Pūtere ārai kiore

Ko te *pūtere ārai kiore* he rōpū kairangahau kei te Whare Wānanga o Tāmaki-makau-rau. Tā rātou mahi he titiro ki ngā āhuatanga o te noho a te kiore ki o Aotearoa nei, me ōna moutere rikiriki atu anō, he rapu tikanga ārai i ngā kararehe nanakia nei. Ko ngā moutere e rangahautia e rātou, ko:

*Ōkahu, he moutere ki Pēwhairangi, ki Te Tai-tokerau.
*Urupukapuka, he moutere ki roto i Pēwhairangi. He maha rawa ngā kiore o reira.
*Motuarohia, he moutere e tata ana ki Urupukapuka. E rua ngā kāinga o reira. Tokorua pea ngā tāngata o taua motu ināianei.
*Moturua, he moutere e tata ana ki Urupukapuka.
*Waewaetorea, he moutere e tata ana ki Urupukapuka.

## Hoto ki waho
*Pūtere ārai kiore
Rautau 17

Ko te **Rautau 17** ngā tau atu i te 1601 tae noa ki te 1700.

## Tirohia hoki
* Maramataka
* Rautau 16
* Rautau 18
* Rautau
Rautau 18

Ko te **Rautau 18** ngā tau atu i te 1701 tae noa ki te 1800.

## Tirohia hoki
* Maramataka
* Rautau
* Rautau 17
* Rautau 19
Kiore

Ko te **kiore** he momo kararehe itiiti, he kai reka hoki i haria mai e ngā waka o ngā tūpuna o te Māori. He iti ake i ngā kiore Pākehā e kīa nei ko ngā kiore o Nōwei.    Ko te ingoa pūtaiao ko *Rattus exulans*.

## Tirohia hoki
* Pūtere ārai kiore
Whakamārama:Whakatika

## Hei tīmatanga
Ko ngā mahi matua o te whakatika ēnei:
*Patopato ki roto ki te pouaka whakatika, pērā tonu ki te whakamahi punenga kupu i tō rorohiko.
*Ki te hiahia koe kia puta he kōwae hou, waiho kia mā te ripa.
*Ki te tīmata te ripa ki te kopirua ( : ), ka puta he nuku.
*Ki te tīmata te ripa ki te whetūriki kē ( * ), ka puta he matā.
*Kei raro i te pouaka whakatika he rārangi tohutō. Ki te pāwhiritia, ka puta.
-------	 
## Ngā āhua kupu
Ki te pāwhiritia ngā pātene o te pouaka rauemi, ka taea te whakaputa i ngā kupu **taekaha**, *tītaha*, arā noa atu ngā āhua. Ka taea hoki te whakaputa i aua āhua kia pēnei. 

Ki te taiapatia tētahi kupu ki ngā pakini ( ' ) ki ia taha o te kupu:
*kia rua ngā pakini  ka puta ko te *tītaha*. 
*kia toru ngā pakini  ka puta ko te **taekaha**.
*kia rima ngā pakini  ka puta ko te ***taekaha tītaha***.
-------
## Hei whakamāori, hei whakapai
*Tirohia ngā whārangi hei whakatikatika
*Tirohia te 
*Kei te  he kōrero mō ngā pouaka-ā-reo hei whakaatu pēhea tō matatau ki aua reo
*Kei te  he rārangi o ngā tuhipānui iti rawa atu, hei whakaroa ake
-------
## Ngā whakaupoko
Ki te taiapatia tētahi kupu ki:
*ngā tohu rite (=), ā kia rua ngā tohu rite, ka puta ko te whakaupoko matua.
*ngā tohu rite (=), ā kia toru ngā tohu rite, ka puta ko te whakaupoko tuarua.
-------
## Ōu pātai, ōu whakaaro
*Haere ki  ki te tuku mai i ō pātai, ō whakaaro rānei e pā ana ki tenei paetukutuku.
-------
## Ngā hoto
*ngā taiapa takawhā rite ), ā kia rua aua taiapa, ka puta ko te hoto ki tētahi atu tuhipānui o tēnei Wikipedia.
*ka taea te tāpiri atu he tohu paipa kia tika ai te rere o te kōrero: . 
*ka taea hoki te whakahoto i tētahi wāhanga anake o tētahi kupu, kia pēnei: .
-------
## He rauemi anō
* Ngā Ūpoko Tukutuku - he mea mahi Ngā Ūpoko Tukutuku nei e Te Puna Mātauranga o Aotearoa. Ko te whāinga he kupu ūpoko e whai tikanga ana ki te hunga Māori hei rauemi āwhina i ngā kaiwhakaemi me ngā kaikohikohi kōrero ki te whakamārama rauemi reo Māori ao Māori rānei. Ka whakamahia e Te Puna Mātauranga o Aotearoa ki te whakakaha ake i ngā tautoko Māori. He rauemi ka taea noatia te whakamahi hei whakapakari i te Wikipedia reo Māori nei.
-------
## Kei te Wikipedia Pākehā
Kei te Wikipedia Pākehā te roanga o ēnei kōrero mō te mahi whakatika:
*Akonga mahi
*Mō ngā whārangi kōrerorero
*Mō te whakatika
*Mō te tuku whakaahua
-------
## Tirohia hoki
*
-------
__NOTOC__ __NOEDITSECTION__
Matariki

He kāhui whetū e whitu a **Matariki**, e mōhiotia nei ko  *Pleiades* i te reo Kirihi. I ia hōtoke, ko te putanga mai o Matariki me Puanga hei whakaatu mai kua pau te tau tawhito, kua tīmata he tau hou. Mai rā anō, ko te putanga mai o Matariki he wā whakanui, he wā whakatikatika hoki mō te tau hou. E rua ngā whakamārama mō te ingoa o Matariki - tuatahi, ko ngā mata riki; tuarua, ko ngā mata o te ariki.

I ngā rā whakamutunga o Haratua i ia tau, ka maiangi ake tēnei rāngai whetū i mua tata tonu atu i te aonga ake o te rā. Ko ngā whakanuitanga i tōna taenga mai ka tīmata i te putanga o te kōwhiti i te marama i muri tonu mai. He wā whakareri a Matariki i te whenua. I waenganui o te hōtoke i te wā o Matariki, e ua moe kē ana te whenua. Ka whakatōngia he hua whenua hei koha ki ngā atua o te whenua, ki a Rongo mā. Ka tata te kōanga te tae mai, kāhore atu he wā i te wā o Matariki hei whakatakoto kaupapa mō te whenua, mō ngā mahi whenua hoki o te kōanga āianei. He wā pai hoki hei ako i ngā āhuatanga o te whenua me te ngahere.

Ka tīmata a Matariki i te mutunga o te kokotitanga, nō reira, kei te ranea rawa atu ngā oranga. Kāhore anō ngā kūmara me ērā atu kai pērā kia kohia noatia. I te wā o Matariki, he huhua ngā moki me ngā korokoro. He wā pai mō te kohi pikopiko me ngā kākano hoki. Engari, ko ētahi kai katoa atu, kua oti kē te kōtutu, kī puru ana ngā pātaka. He hoatu takoha te mahi ki ngā manuhiri, he tuna me āta kōtutu, he manu, he aha, he aha. He wā tohatoha a Matariki, he wā tāpae takoha ki ētahi atu.

Ki ētahi, ko Matariki hei tamāhine ki a Raumati, tama a te rā. Ki ētahi iwi, ka riro mā Puanga kē e whakaatu te tīmatanga o te tau.

## Ngā rā e eke ai
* 27 Pipiri 2006
* 16 Pipiri 2007
* 5 Pipiri 2008
* 24 Pipiri 2009
* 14 Pipiri 2010
* 4 Pipiri 2011
* 21 Pipiri 2012
* 10 Pipiri 2013
* 28 Pipiri 2014
* 18 Pipiri 2015
* 6 Pipiri 2016
* 25 Pipiri 2017
* 15 Pipiri 2018
* 5 Pipiri 2019
* 22 Pipiri 2020
* 24 Hune 2022
* 14 Hurae 2023
* 28 Hune 2024
* 20 Hune 2025
* 10 Hurae 2026

## Hoto ki waho
* Te Taurawhiri

## Tohutoro
*Te Taura Whiri i Te Reo, *Matariki, Te Whetū o Te Tau: Aotearoa Pacific New Year*, 2001.
Kāpene Kuki

Ko **Kāpene Hēmi Kuki (James Cook)** (27 Whiringa-ā-nuku 1728 – 14 Hui-tanguru 1779) he kaihōpara Ingarihi me te tuatahi tāne ka mapi te tahatika katoa o Aotearoa. I whererei ia i Ingarangi, i mate ia i Hawaii.  

## Tohutoro
* Aughton, Peter. 2002. *Endeavour: The Story of Captain Cook's First Great Epic Voyage*. Cassell & Co., Rānana.
* Edwards, Philip, ed. 2003. *James Cook: The Journals*. Penguin Books, Rānana. 
* Williams, Glyndwr, ed. 1997. *Captain Cook's Voyages: 1768-1779*. The Folio Society, Rānana.
* Sydney Daily Telegraph. 1970. *Captain Cook: His Artists - His Voyages*. Australian Consolidated Press, Poihākena.
* Thomas, Nicholas. 2003. *The Extraordinary Voyages of Captain James Cook*. Walker & Co., New York. ISBN 0-8027-1412-9
Tāone

Ko te **tāone** he kāinga nui.

## Tirohia hoki
* Tāone matua
* Tāone nui
* Moka tāone

## Hoto ki waho
* Open-Site Regional — Contains information about towns in numerous countries.
21 Pipiri

Ko ****, arā, tētahi o ngā rā o te tau, te kaupapa o tēnei tuhipānui.

* 2005: Whutupaoro: Raiana-Southland ki Invercargill
* 2012: Matariki
23 Poutū-te-rangi

23 Hui-tanguru --- 22 Poutū-te-rangi  24 Poutū-te-rangi --- 23 Paenga-whāwhā 
----
Ko te **23 Poutū-te-rangi**: te rā 82 mehe tau noa; te rā 83 mehe tau pekerangi. E 283 ngā rā e toe ana.

## I tēnei rā
* 1775 - Pakanga Pāhoro Merikana: ka kī atu a Patrick Henry i tana kupu rongonui - "tukua mai te rangatiratanga; ki te kore, tukua ahau kia mate" i roto i te hāhi o Hato Hoani ki Richmond, Virginia. 
* 1848 - Te taenga mai o te kaipuke *John Wickliffe* ki Kōpūtai, arā ki te herenga kaipuke o Ōtepoti. He kotimana ngā tāngata o taua kaipuke; ā, ka nohoia e rātou te tāone o Ōtepoti. Koia rā te orokohanga i te porowini o Ōtākou.
* 1956 - Ko Pakitane te whenua tuatahi o te ao i whakatūria i runga i ngā tikanga a ngā Wheao ā Ihirama. 
* 1996 - Ka tū te potitanga tauaro tuatahi mō te Tumuaki o Taiwana. Ka toa a Lee Teng-hui.
* 2003 - Kirikiti: Nō te whakamutunga o te Kapu o te Ao, ka wikitoria a Ahitereiria ki Inia i Centurion, Āwherika-ki-te-tonga.

## Rā whānau
* 1912 - Werner von Braun, kei Tiamana; he mata ahupūngao, he mataaro pūkaha. I mate ia i te 1977.

## Ngā mate
* 1842 - Stendhal, he kaituhi wiwi. I whānau mai ia i te 1783.

## Hoto ki waho
* BBC: I tēnei rā (reo Pākehā)
* Poutū-te-rangi 23 (reo Pākehā)

 23 Hui-tanguru --- 22 Poutū-te-rangi  24 Poutū-te-rangi --- 23 Paenga-whāwhā
Kapa Raiana

Ko te **Kapa Raiana** he whakataetae whutupaoro. Ko ngā kapa kaitākaro a Ingarangi, rātou ko Airani, ko Kotarangi, ko Wēra.

## Ngā whakataetae
NZ Māori

Ko ngā NZ Māori he tima whutupaoro; he toto Māori ngā mema katoa. Nō te 11 Pipiri 2005, ka wikitoria rātou ki ngā Raiana i Kirikiriroa.
Katarōnia

Ko **Katarōnia** he hapori rangatira ki te rāwhiti o Pāniora. Ko ngā whenua e tūtana ana, ko Wīwī (kei te raki); ko Aragon (kei te uru). 

## Hoto ki waho
* Barcelona (reo Pākehā)
* Barcelona Reporter:  (reo Pākehā)
Te Wiki o te Reo Māori

Ko **Te Wiki o te Reo Māori** he kaupapa nā Te Taura Whiri i te Reo Māori kia whakatairangatia te whakamahia o te reo Māori. I tīmata te Wiki o te Reo Māori i te tau 1975. Ko Te Puni Kōkiri me Te Kāhui Tika Tangata ētahi rōpū i tautoko i ngā whakahaeretanga o te Wiki i ngā tau kua pahure.

E ai ki te Toihau o mua, a Patu Hohepa, ahakoa ngā mahi whakaora i te reo kei te noho pāhekeheke tonu te reo. "Kia kaha ake tā tātou whakatau ki te whai, kia pūmau te ngaruru o te reo. Mā te whai mai rā anō a ngā tāngata katoa o Aotearoa, ka tutuki tēnei." He wä te Wiki o te Reo Mäori ki te huritao i ngā whāinga hou a Te Taura Whiri mō ngā rā e tū mai. E ai ki a Haami Piripi, te Kaiwhakahaere Matua, ki te ora te reo Māori, "Ka tino kaha ake te tipu o te hiahia ki te ako mēnā ka rongohia te reo i ngā wā katoa."

## Kōrero o mua
I te tīmatanga i whakatūhia he rā hei whakanui i te reo Māori. Ko te 14 o Mahuru 1972 te rā tuatahi. Koirā te rā i whakatakotohia ki mua o te aroaro o te Pāremata, e tērā o Ngā Tamatoa kua whetūrangitia, a Hana Te Hemara rāua ko Lee Smith o te Rōpū Te Reo Māori, te petihana mō te Reo Māori e mau ana i ngā waitohu 30,000.

Nā ngā nūpepa o aua rā i whakaatu te ‘pakanga’ ki te reo Māori me te whakaatu i ngā mahi whiunga kāpara ki ngā tamariki mō te kōrero Māori, me te whakaatu i ngā tikanga whakawhenumi me te whakapāhunu i ngā kaiako kia kaua e whakaako i roto i te reo Māori. Ko te āhua nei e tino tautoko ana te hunga pāpāho nūpepa o aua rā i ngā kōkiritanga mō te reo Māori. I whakaputaina e te Ētita o te pepa *Dominion* tōna tuhinga reorua i te 14 o Mahuru, i whakaingoatia ko ‘Akona te Reo Māori/Time to Learn Māori.’

Nō te tau 1973 ka huri te rā hei wiki whakanui i te reo. I muri mai i tēnei ka nekehia e te Tāhuhu Mātauranga ki te marama o Hōngongoi kia hāngai ki te wāhanga kura o taua tau, ā, kei te mau tonu ki taua marama.

I ngā tau 1970 he nui ngā piki me ngā heke tōrangapū mō te iwi Māori. I puta te raruraru nui mō te noho-ā-iwi nā te hīkoi a te motu i ngā tau 1974-1975. Nā tēnei hoki i whakaohooho te Māori kia ākina ngā mahi. I whakatūhia Te Rōpū Whakamana i Te Tiriti o Waitangi i te marama o Whiringa-a-nuku, 1975. I puta te rangahau mō te āhuatanga o te reo Māori 1973-78 a te Kaunihera Rangahau Mātauranga o Aotearoa (NZCER) e kī ana 18-20 ōrau anake o te iwi Māori e matatau ana ki te kōrero i te reo Māori, ā, i kī anō hoki kei te noho tino mōrearea te reo Māori. I te tau 1986 i rongohia e te Rōpū Whakamana i Te Tiriti o Waitangi te kereme mō Te Reo Māori i whakatakotohia e Huirangi Waikerepuru me te rōpū Ngā Kai Whakapūmau i Te Reo. Nā tēnei i tū ai Te Taura Whiri i te Reo Māori i te tau 1987. Nā te mahi rangahau a te motu 1995, e pā ana ki te āhua o te reo, i whakapūmau ngā kitenga a tērā o ngā rangahau ki mua, me te tohu mai ahakoa e kōrerotia ana te reo Māori e te 59 ōrau o ngā pakeke Māori, e kitea ana ko te tokomaha (83 ōrau) o rātou he paku noa iho te matau mō te kōrero, ko ētahi kāre i paku kōrero i te reo Māori. E 8 ōrau anake o ngā pakeke Māori e tino matatau ana ki te reo Māori, ā, 33 ōrau o rātou, 60 tau te pakeke - neke atu rānei.

## Hoto ki waho
* Te Taura Whiri i te Reo Māori
Wikipedia

Ko **Wikipedia** (Wikipedia reo Ingarihi, e whakahuahia ana mo te konae /ˌwɪkɪˈpiːdiə/, ko te kupu “Wiki” i muri i te ingoa o te hangarau paetukutuku) he mapunene ipurangi a-iwi whanui me nga ihirangi kore utu, ka tautokohia, ka tuhia hoki e nga kaitoha - "Wikipedians"

Na roto i te mahi tahi me te whakamahi i te punaha MediaWiki me te punaha whakatika i runga i nga kaupapa wiki. Ko Wikipedia te pukapuka tohutoro nui rawa atu me te tino panui, tae atu ki te encyclopedia tino whanui i hanga i roto i te hitori o te tangata. Mai i te Hui-tanguru 2024, kua eke te pae ki te 7th i runga i nga ahuatanga o nga waka i te ao e ai ki a SimilarWeb, mahi i roto i te tātari hokohoko Ipurangi.

I whakarewahia i te Hanuere 15, 2001 e Jimmy Wales raua ko Larry Sanger. Ko te rangatira o te pae ko te whakahaere kore-painga a Amerika Wikimedia Foundation.

Ko tetahi o nga tino painga o Wikipedia hei encyclopedia mo te ao katoa ko te kaha ki te whakaatu korero i roto i te reo taketake o te kaiwhakamahi. Kei a Wikipedia nga waahanga 354 i roto i nga reo rereke o te ao, me nga rau o nga waahanga reo i roto i te incubator. Neke atu i te 60 miriona tuhinga kei roto.

Ko te ahuatanga nui o Wikipedia ko te mea ka taea e tetahi kaiwhakamahi Ipurangi te hanga me te whakatika i nga tuhinga kei runga, na te mea i hangaia i runga i te kaupapa o "wiki" - he hangarau paetukutuku e whakarato ana i nga kaiwhakamahi ki nga taputapu hei whakatika i nga tuhinga kei roto.
Rārangi kupu whakarite

Ko ngā **kupu whakarite**:

*Te huia kai manawa 
*He ika haehae kupenga 
*He kākā wahanui 
*He kanohi hōmiromiro 
*He kōkō tatakī 
*He kūkū tāngaengae nui 
*He kōtuku kai whakaata
Rārangi whakataukī

He **whakataukī**:

*E kore a muri e hokia. 
*E kore e piri te uku ki te rino. 
*Ehara taku toa i te toa takitahi, engari he toa takitini. 
*He ao te rangi ka uhia, waihoki, mā te kai te tangata ka ora.
*He kōrero kei runga, he rahurahu kei raro.
*He rei ngā niho, he parāoa ngā kauae. 
*Kei runga te kōrero, kei raro te rahurahu. 
*Mā te huruhuru te manu ka rere.
*Mā te kakahu te tangata ka tika. 
*Pāpaku ā-ringaringa, hōhonu ā-korokoro. 
*Waiho mā te whakamā e patu.
1991

Ko te **1991**, te tau kotahi mano, e iwa rau, e iwa tekau mā tahi: he tau noa, ko te rā tuatahi, 1 Kohi-tātea, he Rātū.

## Ko ngā kaupapa o te tau

### Kohi-tātea

### Hui-tanguru
* 7 Hui-tanguru - ka tū hei tumuaki o Haiti a Jean-Bertrand Aristide 

### Poutū-te-rangi

### Paenga-whāwhā

* 25 Paenga-whāwhā - Te rā o ANZAC

### Haratua

### Pipiri
* 17 Pipiri - nā te kāwanatanga o Āwherika-ki-te-tonga i whakakore te ture whakatāuke tangata.
* 25 Pipiri - ka tū wehe a Koroatia, a Horowinia

### Hōngongoi
* Hōngongoi 10 - Ko Boris Yeltsin te tumuaki o Ruhia

### Here-turi-kōkā

### Mahuru

### Whiringa-ā-nuku

### Whiringa-ā-rangi

### Hakihea
* 19 Hakihea - Ko Paul Keating te pirimia o Ahitereiria

## Rā whānau

### Kohi-tātea
### Hui-tanguru
### Poutū-te-rangi
### Paenga-whāwhā
### Haratua
### Pipiri
### Hōngongoi
### Here-turi-kōkā
### Mahuru
### Whiringa-ā-nuku
### Whiringa-ā-rangi
### Hakihea

## Ngā mate
### Kohi-tātea
* 17 Kohi-tātea - Olav V o Nōwei

### Hui-tanguru
### Poutū-te-rangi
### Paenga-whāwhā
* 3 Paenga-whāwhā - Graham Greene, he kaituhi
* 4 Paenga-whāwhā - Max Frisch, he kaituhi nō Huiterangi (i whānau i te 1911)

### Haratua
* 21 Haratua - Rajiv Gandhi, pirimia o Inia (i whānau i te 1944)

### Pipiri
### Hōngongoi
### Here-turi-kōkā
### Mahuru
### Whiringa-ā-nuku
### Whiringa-ā-rangi
### Hakihea

## Tirohia hoki
* Maramataka

## Hoto ki waho
* Wikipedia Pākehā: Kaihautū whenua, 1991
* Wikipedia Pākehā: Rārangi kōrero mō te taiao o Aotearoa
* BrainyHistory: 1991
Wikimedia Commons

Ko te **Wikimedia Commons** he kohikohinga whakaahua. He utukore aua whakaahua; ka taea e ia tangata, e ia tangata te whakamahi ki te whakapai i ngā tuhi pānui o te Wikipedia. 

## Hoto ki waho
* Wikimedia Commons
Whakamārama:Tauira

Ko ngā **tauira** he whārangi i roto i te *wāhi ingoa* 'Template'. Ka taea te tāpiri i te tauira ki tētahi atu tuhipānui, ki te tuhia pēnei ai: . Ko te tauira he pānui whakatūpato, he pānui pārongo, he pānui aha rānei. Mā te tauira e māmā ai te tāpiri taua pānui anō ki ngā tuhipānui maha. Ko tētahi tino pai o te whakamahi tauira, ka taea te whakapai i te whakatakoto tuhipānui. 

-------	 
## Ngā momo tauira
* - mā tēnei o ngā tauira e mōhio ai te kaipānui, e hiahiatia ana te whakapai o taua tuhipānui.
* - he 'infobox' tēnei tauira. He maha ngā momo tauira pērā.
* - ko te maramara he 'stub', he tuhipānui poto rawa. He maha ngā maramara o tēnei paetukutuku; mā tēnei tauira e whakamōhio ai e hiahiatia ana te whakaroa o taua tuhipānui.

-------
## Kei te Wikipedia Pākehā
Tirohia hoki ēnei whārangi āwhina o te Wikipedia Pākehā, kia mārama ai te whakamahi i ngā tauira:
*Help:A quick guide to templates
*Help:Template
*Help:Advancedtemplates

-------	 
## Mō te whakakapinga tauira
Ka taea hoki te **whakakapi** te tauira ki te tuhipānui. Ko te tikanga mō tēnā, he . I ētahi wā, he pai ake te whakakapi tauira. Mō te roanga o ngā kōrero, titiro ki:
*Help:Substitution o te Wikipedia Meta.

__NOTOC__ __NOEDITSECTION__
Ngāti Ranginui

Ko **Ngāti Ranginui** he iwi o Tauranga-moana i Te Ika-a-Māui o Aotearoa. E 6,120 te taupori i te 2001. Ko Tākitimu te waka.
Inoi a te Ariki

Ko te **Inoi a te Ariki** he inoi nā Ihu Karaiti, hei whakautu ki ana ākonga i pātai mai ki a ia, 'Me pēwhea mātou inoi ai?''
Ka meatia a Ihu Karaiti me penei koutou inoi ana;
E to matou Matua i te Rangi
Kia tapu to ingoa, kia tae mai tou rangatiratanga
Kia meatia tau e pai ai ki runga ki te whenua
Kia rite ano ki to te Rangi
Homai ki a matou aianei he taro mo matou mo tenei ra
Murua o matou hara, me matou hoki e muru nei i o te hunga e hara ana ki a matou
Aua hoki matou e kawea kia whakawaea
Engari whakaorangia matou i te kino
Nou hoki te rangatiratanga, te kaha me te kororia
Ake, ake, ake
Amine
Ngāi Tamarāwaho

Ko **Ngāi Tamarāwaho** he hapū o Ngāti Ranginui. Kei Tauranga-moana taua hapū e noho ana, i Te Ika-a-Māui o Aotearoa. Ko Mauao te maunga, ko Tauranga te moana, ko Ngāti Ranginui te iwi, ko Ngāi Tamarāwaho te hapū, ko Huria te marae, ko Tamatea-pōkai-whenua te tangata.

## Tirohia hoki
*Rārangi iwi

## Hoto ki waho
*Ngāi Tamarāwaho:paetukutuku
J. R. R. Tolkien

Ko **John Ronald Reuel Tolkien** (3 Kohi-tātea 1892 – 2 Mahuru 1973) he kaituhi nō Ingarangi. Nāna i tuhituhi ngā pukapuka rongonui nei, ko *The Hobbit* me *The Lord of the Rings*.
Te Tauraka Waka-a-Maui Marae

Ko **Te Tauraka Waka-a-Maui** te marae ki Mahitahi.  

:Ko Kaipo te whare tipuna. 
:Ko Poke te wharekai. 
:Ko Kati Mahaki te hapū. 
:Ko Kāi Tahu te iwi.  

I whakatuwheratia te marae nei i te Kohi-tātea o 2005.
Nga Kaiwhakaatu o Ihowa

Ko **Ngā Kaiwhakaatu o Ihowa** (Jehovah's Witnesses) he hāhi nō Te Hononga o Amerika.

## Hoto ki waho
* Paetukutuku o te hāhi
Agostino Carracci

Ko **Agostino Carracci** (**Caracci**) (1557-1602) he kaipeita rongonui nō Itāria.  

## Whakaahua

Image:Carracci Jupiter et Junon.jpg|Jupiter me Juno
Image:Paris et Oenone.jpg|:Paris me Oenone
Image:Carracci Antoine et Cleopatre.jpg|Antonius me Cleopatra
Image:Carracci Achille et Briseis.jpg|Achilles me Briseis
Image:Ovide et Corine.jpg|Ovid me Corina.jpg


## Hoto ki waho
*Mātāpunenga katorika: Carracci (reo Pākehā)
Murihiku

Ko **Murihiku** he takiwā ki te tonga o Te Waipounamu. Ko Waihopai te tāone nui o reira.

E ai ki te kautenui o te tau 2018, e 97,467 te taupori o Murihiku. Mai i te kautenui o te 2013, e 4,125 te pikinga ake o te tokomaha tāngata.

## Kupu tautoko
Donna Awatere Huata

Ko **Donna Lynn Awatere Huata** (1949-), he Mema Pāremata o mua, nō te rōpū ACT. I te 2005, ko tana maunga herehere. Ko te whakawā, he tāhae i ngā moni a te Tuāpapa Pipi. Nō te Mahuru 2005, ko tana tukunga whakamātautanga.

## Hoto ki waho
*Tukunga whakamātautanga (reo Pākehā)
Mauao

Ko **Mauao** he maunga e tū ana ki Tauranga Moana i te Moana-a-Toi; ko 'Mount Maunganui' tētahi atu ingoa ōna. Ki tā ētahi, he pēnei te whakamāramatanga o te ingoa, o 'Mauao': - kua *mau* te *ao*.
Aoraki

Ko **Aoraki** te maunga teitei rawa o Ngā Puke-māeroero, te tino pae maunga kei te Te Wai-pounamu. E 3724 mita te teitei. Ki tō ngā iwi o Te Ika-a-Māui whakahua ko Aorangi kē; ki te Pākehā, ko Mount Cook te ingoa.

:*Kia tuohu koe,*
:*Me he mauka teitei,* 
:*Ko Aoraki anake*.

## He tupuna kē a Aoraki
I ngā wā o mua, i pōhēhē ētahi mō te aronga o te ingoa o tēnei maunga rangatira. I pōhēhē rātou ‘ko te maunga e titi ana ki ngā rangi’. Heoi, e ai ki ngā tohunga whakapapa o Kāi Tahu, he tangata kē a Aoraki, he tino tupuna nō rātou, kei Hawaiki e noho ana. Tērā te wā e hoe ana a Aoraki me ana teina, tuākana i Te Moananui-a-Kiwa; ka tūpoki tō rātou waka. I te tahuritanga o te waka, ka piki a Aoraki ki te takere. Tērā tētahi ingoa tawhito mō Te Wai Pounamu, ko te Waka o Aoraki. Ka tae ki te wā ka hiahia rātou ki te hoki ki Hawaiki, engari, kua kore e taea e Aoraki te whakahua i te karakia tika kia hoki rātou. Nā wai rā, kua huri tō rātou waka ki Te Wai-pounamu, kua huri hoki ngā kaihoe hei maunga. Nā te mea ko Aorangi te rangatira koia te maunga teitei rawa atu, a, ko ōna hoa ērā kei tōna taha.

## Tohutoro
* Te Maire Tau. 'Ngāi Tahu', *Te Ara - the Encyclopedia of New Zealand*. Tuhinga: 26-09-2006. URL: Te Ara: NgaiTahu
Winitana Pita

Ko **Winitana Pita** (Winston Peters) he kaitōrangapū nō Aotearoa. Ko ia te kaihautū o Aotearoa Tuatahi, te minita mō te Manatū Aorere i te kāwanatanga reipa mai i te 2005.
Ranginui Walker

Nō Whakatōhea te kaumatua nei, a **Ranginui Walker**.  He kaiwhakaako o mua o Te Whare Wananga o Tāmaki-makau-rau.
Marama (maramataka)

Ko te **Marama** he wā, e rua tekau mā waru ki te toru tekau rā te roa. E tekau mā rua ngā marama o te tau. Ko te maramataka tawhito Māori he maramataka o te marama - mā te marama o te rangi e whakaatu ai te roa o te marama, ā, mā te marama anō e whakatohu te wā mō te tipu kai, mō te kohi kai hoki.

## E hia ngā rā o ia marama, o ia marama?
Ka kumu ngā meke ā mā ngā monamona, e whakaatu ai te kaute o ngā rā o tērā marama, o tērā marama, o tērā marama.

## Tirohia hoki
* Rārangi marama

## Hoto ki waho
* Maramataka kei Te Ara – Te Mātāpunenga o Aotearoa
Irihāpeti te Tuarua

Ko **Irihāpeti te Tuarua** (*Elizabeth Alexandra Mary*, nō te 21 Paenga-whāwhā 1926 i whānau ai - 8 Mahuru 2022) i te Kuīni o Aotearoa, Kīngitanga Kotahi, Ahitereiria, Kānata. Heoi i mate ia i te 8 o Hepetema 2022. Ko Tiāre te Tuatoru te Kīngi o ēnei whenua i nāianei.
Waihōpai

Ko **Waihōpai** (rānei, ko Invercargill te ingoa reo Pākehā) te tāone nui o Murihiku, he takiwā ki te tonga o Te Wai-pounamu, Aotearoa.

## Āhuarangi
Parekura Horomia

Ko **Parekura Horomia** (9 Noema 1950 – 29 Āperira 2013) te Minita Māori nō Aotearoa 2000-2008, he Mema Pāremata 1999-2013.
Whakamārama:Spam

Kāhore anō kia tuhia tēnei whārangi i te reo Māori. Tirohia koa :en:wikipedia:spam. Ka taea hoki te whakamahi i te  ki te whārangi kōrero o te kaimahi nanakia.
Hōne Heke

Ko **Hōne Heke** he rangatira nō Pēwhairangi, nō Ngā Puhi (? -1850). He Karaitiana a Heke, ā, he hoa piritata tonu ki a Te Karuwhā. I te hainatanga o te Tiriti o Waitangi i te tau 1840, koia tētahi i whakapono ki ngā kī taurangi a Te Karuwhā tērā tonu e tiakina te mana o ngā rangatira Māori. Ko ia te tuatahi o ngā rangatira o Te Tai-tokerau ki te haina (ahakoa ko tōna moko te mea tuawhā i te Tiriti ina pānuitia, i te mea i whakaurungia ngā hainatanga o ōna rangatira ki runga ake i tāna).Ko Hōne Heke he reo whai mana, he reo i tautoko i te Tiriti o Waitangi. Ahakoa, ka tahuri ia i muri ki ngā mahi whakahē i te mana whakahaere o Ingarangi ki Aotearoa.

Ka pā te pōuri me te mamae ki a Heke i te whā tau i muri mai, nā te mea i te whakangaromia e te Karauna te mana o te iwi Māori. Ka tono a Heke kia topea te pou haki i te kāinga Pākehā o Kororāreka. Ko te take i pērā ai, he āta whakaatu i tō rātou riri ki te mana kāwanatanga o Ingarangi, engari kia kaua e whakatumatuma ki ngā kaiwhakanoho Pākehā. I roto i ngā marama whai muri, e toru atu anō ngā whakatūranga me ngā topenga i te pou. I te tau 1845, i te topenga tuawhā, ka pakanga Te Karauna ki ngā iwi o Te Tai-tokerau. 

## Tohutoro

* Ngā Tāngata Taumata Rau URL:NZDB
Tainui

Ko **Tainui** te waka tupuna o Ngāti Apakura, Ngāti Hauā, Ngāti Hikairo (Tainui), Ngāti Kōkako, Ngāti Kuia (Tainui), Ngāti Mahuta, Ngāti Maniapoto, Ngāti Rārua, Ngāti Raukawa, Ngāti Tahinga, Ngāti Koata, Ngāti Tama, Ngāti Tamainu, Ngāti Tamainupō, Ngāti Tamaoho, Ngāti Taupiri ki Waikato, Ngāti Te Ata, Ngāti Te Wehi, Ngāti Tīpā, Ngāti Toa, Ngāti Wairere, Ngāti Whāwhākia, Te Āti Hau, Wai-o-Hua, me ētahi atu iwi o Waikato, Hauraki, Raukawa Moana, me Te Wai-pounamu.
Matau

Ko te **Matau** he awa nui ki te tonga o Te Wai-pounamu, Aotearoa. Ki te Pākehā, ko *Clutha* kē te ingoa o taua awa.
Aroha

Ko te **aroha** he whakaaro atawhai, he mahara atawhai o te tangata ki te tangata, ki tētahi atu mea rānei. He rerekē ki te *love* o te reo Pākehā, ki te *agape* o te Paipera hoki.
Kupe

Ki ngā kōrero o ētahi iwi, ko **Kupe** he kaitoro rongonui; nāna a Aotearoa i whakatōmene.

## Further reading
* (in Maori and in English) Te Whetu, "Te Haerenga Mai O Kupe I Hawaiki: The Coming of Kupe From Hawaiki To New Zealand", *Journal of the Polynesian Society*, September 1893, pp.147-151
Patricia Grace

Ko **Patricia Grace** he kaituhi pūrākau nō Ngāti Raukawa.

I whānau mai ia i te 1937 ki a Te Whanga-nui-a-Tara. Nō Ngāti Toa Rangatira, Ngāti Raukawa, Te Ātiawa hoki ōna herenga whakapapa.

He kaituhi pakimaero, pūrākau poto, pukapuka tamariki hoki ia. Maha ana tuhinga poto i whakaputaina ki te pukapuka reo *Te Ao Hou.* I whakawhiwhia ana pūrākau tuarua *Potiki* (1986) ki te tohu pukapuka o Aotearoa mō te pakimaero.
Te Rangi Hīroa

Ko **Te Rangi Hīroa** (Tā Peter Henry Buck), Oketopa 1877? - 1 Tīhema 1951, nō Ngāti Mutunga o Taranaki; he tākuta, he ngārahu taua, he āpiha hauora, he kaitōrangapū, he tohunga tikanga tangata, he tumuaki whare taonga.

## Mahi Pāremata, Tākuta
I kuraina ia ki te kāreti o Te Aute; nō te 1904 ka puta i te kura tākuta ki Ōtepoti.
Nō te tau 1905 ka tīmata tana mahi ki te taha o Māui Pōmare hei āpiha hauora mō te Māori. Ka mahi tahi rāua ki te whakapaipai i ngā kāinga, kia piki te hauora ki te iwi Māori, ahakoa he nunui tonu ngā rangatira kāore i rata ki ā rāua mahi.
Ka tū a Te Rangi Hīroa hei Mema Pāremata Māori mō Te Tai Tokerau i te tau 1909, ā ka wikitoria. I a ia i te Pāremata, he mema ia o te Komiti mō ngā Take Māori. Nō te 1914, ka tū ia mō te rohe Pākehā o Pēwhairangi, ka hinga i tētahi Pākehā. Ko te mutunga tērā o tana mahi ki te Pāremata.

Ka whakapau kaha a Te Rangi Hīroa, i te wā o te Pakanga Tuatahi o te Ao, ki te whakahau i ngā Māori kia kuhu hei hōia. Ka haere ia ki Īhipa, ki Karipori, ki Wīwī, ko tana mahi he āpiha hauora. E rua ngā wā ka whakaingoatia ia mō tōna māia e ōna āpiha i ngā tuhituhi ki ō rātou āpiha teitei, ā, ka whakawhiwhia ia ki te tohu DSO. Ka mutu ngā riri, kua kake ia hei meiha.

## Āpiha hauora Māori
Ko tana hokinga mai ki Aotearoa, ka tahuri ia ki te tūranga hou hei kaiwhakahaere mō te hauora Māori i raro i te Tari Hauora. Nō te tau 1918, he tokomaha rawa ngā Māori i mate i te urutā rewharewha. Me te aha, ko te mahinga tahitanga a ngā rangatira Māori me ngā āpiha hauora ki te tāmi i ngā urutā tērā ka pā; ā, ka māmā ake ngā mahi a Te Rangi Hīroa.

## Mātauranga tikanga tangata
I tōna pakeketanga ka noho ia ki tāwāhi mahi ai ki te mātauranga tikanga tangata, ki te tuhituhi pukapuka hoki mō ngā tikanga Māori. He maha ngā tohu tākuta hōnore i whakawhiwhia ki a ia, e te Whare Wānanga o Aotearoa, e te Whare Wānanga o Yale, e wai atu, e wai atu. I te tau 1946 ko tau mai te taitara Tā ki runga i a ia. Ka hemo a Te Rangi Hīroa i te 1951 ki Hawai'i.

## Kupu tautoko


## Tohutoro
*Sorrenson, M. P. K. *Buck, Peter Henry 1877? - 1951*.  Dictionary of New Zealand Biography, he mea whakahou i te 7-4-2006.  Hoto mātāpuna
Mātauranga taupuhi kaiao

Ko te **Mātauranga taupuhi kaiao** he mātauranga e pā ana ki hononga i waenganui o ngā kaiao me ō rātou wāhi e noho ai.
Reo Hāmoa

Ko **te reo Hāmoa** (le gagana Sāmoa) te reo māori o Hāmoa, o Hāmoa Amerika hoki. 510 mano ngā kaikōrero māori. He reo Poronīhia te reo Hāmoa.

## Pūnaha tātaki kupu
18 ngā reta o te arapū Hāmoa. Ka whakaaturia ngā reta me ngā oro ki Te Arapū Oromotu Tāwāhi.

Ka tuhia ngā oropuare roa ki ngā tohutō.

## Oromotu
E rua ngā momo kōrero: Ko te ōkawa me te ōpaki. Mehemea ōpaki, ka whakahuatia te /t/ hei [k], ā, ka whakahuatia te /n/ hei [ŋ].

Anei te āhua ōkawa mō te “E noho ana au i Hāmoa.”ʻOu te nofo i Sāmoa.Anei te āhua ōpaki.ʻOu ke gofo i Sāmoa.

## Wetereo

* Ka tāpirihia te “ʻo” ki mua o te “ia”, mehemea he tohukore te kīanga.

* Ka kīia ngā tūwāhi mō ngā mea ki muri i te tūingoa (kāore i mua).

Ko te “faʻa-” te kūmua pūtake.
Waka

*he waka tonu, pērā ki a Tainui, ki a Mātaatua.
*he motokā
*he waka huia, waka taonga
*he waka rererangi
Te Rauparaha

Ko **Te Rauparaha** (? - 1849) he rangatira nō Ngāti Toa. Ko ia te tama a Werawera o Ngāti Toa rāua ko tana wahine tuarua a Parekōwhatu (Parekōhatu) o Ngāti Raukawa. He tamariki tonu ia i te taenga mai o Kāpene Kuki (James Cook) ki Aotearoa nei. Mehemea kei te tika tēnei, e tinga ana nō te tekau tau atu i 1760, te wā i whānau ai ia. Kāore i te mōhiotia menā i whānau ki Kāwhia, ki te kāinga rānei o tana whaea i Maungatautari. He uri nō Hoturoa o Tainui waka. Ko ōna mātua i heke ngātahi mai i ngā tūpuna taketake o ō rāua matawaka. Ahakoa ehara nō te kāhui tumu whakarae, i riro i a ia te tūranga kaingārahu o tōna iwi, nā runga tonu rā i tōna hikareia ki te tiaki i ngā take e pā ana ki tōna iwi, me tana pūkenga hoki i te kauhanga riri. Ahakoa te potopoto o te tū, he tangata pakari, he kōpaka rā hoki. He rite te ihu ki tō te ngutu kākā ina anga kōtaha mai ana. I a ia ka nanawe, ka kanapa ngā karu ka piko whakararo te tupere o tana ngutu o raro.

## Ko te pūtake o tana ingoa
He whakamahara te ingoa o Te Rauparaha  ki te taunu a tētahi rangatira o Waikato, i a ia e tamariki ana, i puta ana kupu whakahāwea ka patua e ia, otirā ka tukua ia ki te hāngī, ko ngā rau parahā hei rautao. Ko te kāinga taketake o Te Rauparaha, ko Kāwhia. Nā Te Rauparaha a Ngāti Toa i ārahi i tōna pakanga roa ki ngā iwi o Waikato. Nā ngā parekura o Ngāti Toa i aua pakanga, ka wehe atu ōna iwi i te takiwā o Waikato ki wāhi kē. I ngā tau 1820, ka ārahina e ia a Ngāti Toa me ōna hoa i tō rātou heke nui ki Te Upoko-o-te-Ika. Kua whiwhi pū a Ngāti Toa, nō reira ka raru i a rātou ngā iwi o ngā rohe o te tonga i ngā pakanga mō te whenua. Mai i Kāpiti Motu, ka whakahaeretia e Te Rauparaha te whakaekenga o ngā iwi o Te Tauihu o Te Waka-a-Māui, ā, ka kōkiritia e ia ngā pā o Ngāi Tahu, tae rawa atu ki Kaiapoi.

## Ngā raruraru ki Whakatū
I te tau 1839 ka hokona e Te Rauparaha he whenua i Whakatū me Te Taitapu ki te Kamupene o Niu Tīreni, ā, nō te tau 1840 ka hainatia e ia te Tiriti o Waitangi – e rua rawa ana hainatanga, ki ētahi kape e rua – i runga i te whakaaro mā reira pea e riro mai ai i a ia te tino mana o ngā whenua kua raupatutia e ia. I muri ka ātete tonu a Te Rauparaha ki ngā mahi a te Kamupene o Niu Tīreni ki te rūri i te whenua kīhai i hokona atu e ia. I te pakanga nui i Te Wairau i te tau 1843, ka kauparea atu e rātou ko ana kaitautoko tētahi ope Pākehā kua tae mai ki te whakarau i a ia. E 22 ngā kaiwhakanoho Pākehā i mate, me ētahi o te taha Māori. I te wehi nui ngā kaiwhakanoho Pākehā i Pōneke me te Awakairangi kei tāorotia rātou e Ngāti Toa. I te marama o Hōngongoi i te tau 1846, ka kōkiritia te pā o Te Rauparaha e Kāwana Hōri Kerei, ka mauheretia ia. I mauheretia ia, ahakoa kāore i tika i raro i te ture, taea noatia te marama o Kohi-tātea 1848. Ko te mahi a Kerei i roto i aua marama, he tukituki i a Ngāti Toa.

## Tohutoro
*Burns, P. *Te Rauparaha*. Te Whanga-nui-a-Tara, 1980 
*Smith, S. P. *History and traditions of the Maoris of the West Coast, North Island of New Zealand prior to 1840*. Ngāmotu, 1910
Whina Cooper

Ko **Whina Cooper** he waha mautohe rongonui, he kuia nō Te Tai-tokerau. I whānau mai a Whina Cooper ki Hokianga i te tau 1895. Ko Te Rārawa tōna iwi. I whai wāhi ia ki ngā nekeneke me ngā kaupapa o tōna hapori. Tae ana ki te tekau tau atu i 1930, e ārahi ana a Whina i tōna iwi e noho mai rā i te raki o Hokianga. I te tau 1932 ka mahi a ia i te taha o Āpirana Ngata ki te whakatū kaupapa ahuwhenua ki ngā whenua Māori o tōna rohe. Tekau mā tahi ngā kaupapa ahuwhenua (e 98,000 eka, e 40,000 heketea rānei) ka tū ki te takiwā o Hokianga, ko Whina te kaiwhakahaere i ētahi. I te tīmatanga ka whai hua ngā mahi ahuwhenua; nāwai ā, ka hinga ētahi.

I te matenga o tana tāne a Bill Cooper i te tau 1949 ka hūnuku a Whina ki Tāmaki-makau-rau noho ai. I reira ka tū ia hei kaiārahi mō te ao Māori whānui. Ka tohungia ko ia hei perehitini tuatahi o te Rōpū Wāhine Toko i te Ora. He maha ngā peka o te rōpū nāna i tīmata. Kia tae ki te pokapū o te tekau tau atu i 1950 e 300 ngā peka o te rōpū, e 4000 ana mema. Ka nui te āwhina a te rōpū nei ki te whakapai ake i te noho o ngā whānau Māori kātahi anō ka hūnuku ki te tāone, i te mea ka rongo ēnei whānau i te whakatoihara iwi i a rātou ka rapu kāinga, ka rapu mahi mā rātou. I te tau 1953 ka whakawhiwhia a Whina ki te tohu MBE.

Mōhiotia whānuitia ai a Whina Cooper i te mea nāna i ārahi te hīkoi rongonui o te tau 1975 mō te whenua. Ka tīmata tēnei hīkoi i Te Hāpua, e ahu atu ana ki te Whare Pāremata i Te Whanga-nui-a-Tara. He mea whakarite e ngā rōpū mautohe Māori e ātete ana i te ngaronga o ngā maramara whenua e noho tonu ana ki ngā ringaringa o te Māori. He āhuatanga hou tēnei momo mautohe ki Aotearoa.

Ka hiki rā ngā manawa o ngā tāngata tokomaha o Aotearoa i tēnei rūruhi e 80 te pakeke kei te ārahi i te hīkoi. E 5000 pea ngā tāngata ka tae ki te Whare Pāremata i te rā 13 o Oketopa o te tau 1975. I reira ka tāpaea e Whina te pitihana nā te 60,000 i haina, ki mua i te Pirimia a Bill Rowling.

Ka noho tonu a Whina Cooper ki mua i te aroaro o te iwi whānui o Aotearoa. Nāna ngā Taumāhekeheke o te Commonwealth ka tū ki Tāmaki-makau-rau i whakatuwhera i te tau 1990. Ko tana kupu ki te tini o Aotearoa me te ao e mātakitaki ana, “i hainatia te Tiriti e tareka ai te noho tahi o ngā iwi i Aotearoa”.

Nō te tau 1994 ka mate a Whina Cooper ki Hokianga. E 98 tana pakeke. Neke atu i te kotahi miriona tāngata ka mātaki i tōna tangihanga i runga pouaka whakaata.
Hikurangi (Tai-tokerau)

Ko **Hikurangi** tētahi tāone i te rohe o Te Tai-tokerau, Aotearoa. E noho ana te tāonenui o Whangārei e 17&nbsp;kiromita ki te tonga, me te tāone o Kawakawa e 39&nbsp;kiromita ki te uru-mā-raki. E noho ana te waoku o Glenbervie ki te tonga-mā-rāwhiti. I mua i tū te Huarahi Matua 1 ki waenganui i te tāone, ā, ināianei e tū ana ki te hauāuru o te tāone. 365 mita te teitei o Hikurangi maunga e tū ana ki te hauāuru o te tāone. 1.2 miriona ōna tau, ā, he hononga tōna ki a Parakiore maunga, tata ki a Kamo rāua ko Parihaka i Whangārei. 

I tae te taupori ki te 1,413 i te Kautetanga o 2013, he hekenga toko 9 mai i 2001. He tāone whai ratonga a Hikurangi mō ngā pāmu kau o taua wāhi. 

## Tirohia hoki
*Hikurangi (Tai-rāwhiti)

## Tohutoro
Taranaki (iwi)

Ko ngā iwi o Taranaki ēnei:

*Ngāti Ruanui
Ngati Maru

Te Ati Awa

Ngati Mutunga

Taranaki

Nga Rauru

Nga Ruahine

Ngati Tama
Heretaunga, takiwā

Ko **Heretaunga** he takiwā o Te Ika-a-Māui, Aotearoa.

E ai ki te kautenui o te tau 2018, e 166,368 te taupori o Heretaunga. Mai i te kautenui o te 2013, e 15,189 te pikinga ake o te tokomaha tāngata.

## Tirohia hoki
*Ahuriri

## Kupu tautoko

## Hoto ki waho
Awa

Ko te **awa** he wai tahe nuku ki o te whenua. Ka haeretia tona wai mai tētahi ahu o tētahi mātāpuna kei runga te puke, te maunga, te ahatanga wāhi teitei. Ka takea te wai awa mai te hukarere rewa o te ua.

Ka mutu te tahe o ngā awa ki ngā roto ētahi, ka mutu te tahe ki ngā wahapū honoa i te moana ētahi. Ka pūtahingia ētahi awa ki ngā awa nui ake ētahi.

He maha rawa ngā awa. Hei tauira ēnei:
*Arahura
*Hakipere
*Kawarau
*Mohaka
*Rakaia
*Rangitaiki
*Rangitikei
*Taieri
*Waiapu
*Waikato
*Waimakariri
*Waipa
*Wairau
*Waitaki
*Whanganui
Te Whanga-nui-a-Tara

Ko **Te Whanga-nui-a-Tara** (**Pōneke**) (ko **Wellington** i te reo Pākehā) te tāone matua o Aotearoa, ki Te-Upoko-O-Te Ika-a-Māui. 

## Takiwā o Te Whanga-nui-a-Tara, otira o te takiwa o Te-Upoko-O-Te-Ika
Ko te takiwā o Te Whanga-nui-a-Tara kei Te-Upoko-O Te Ika-a-Māui. Ko te takiwa o te taone matua (Mai i Terawhiti huri rawa ake ki Te Motukairangi, ki Nga-Uranga, tae rawa mai ki Tawa, ki Rangituhi. Heke ake ki Pipinui hoki rawa ake ki Terawhiti) Ko te rohe matua o Te-Upoko-O-Te-Ika mai i Te-Whanganui-A-Tara, tae noa ki Ōtaki.

E ai ki te kautenui o te tau 2018, e 506,814 te taupori o Te Whanga-nui-a-Tara. Mai i te kautenui o te 2013, e 35,499 te pikinga ake o te tokomaha tāngata.

## Tirohia hoki
* Awakairangi
* 

## Hoto ki waho
* 
* Paetukutuku o te Kaunihera

## Tohutoro

* Toitū Te Whenua (Land Information New Zealand). He mea kite i te 2007-09-04. 
*
Tongariro

Tērā ko **Tongariro** maunga e tū rangatira ana ki te mātāpuna awa o Te Ika-a-Māui, he maunga puia, he maunga hukarere, he maunga tipua ē! Ko Tongariro maunga te puna wai o te Ika a Māui, te romi o ngā awa e rere ana ki ngā tōpito e whā o te motu, arā ko Waikato, ko Whanganui, ko Rangitikei. Ka tū a Tongariro ki te te mātāpuna o ngā awa nunui o Te Ika-a-Māui, i te 39.1S, 175.7E. Ko te teitei o te maunga nei, e 1,978 mita.

## Ngā maunga e tū tata ana
Ka tū rārangi ana keokeonga, arā ko Tongariro, ko Ngāuruhoe, ko Paretetaitonga, ko Ruapehu. He maunga ikeike ēnei, ngaro katoa i te hukarere. Ko ngā mea orohia e piri ana ki te taha ko Hauhangatahi, ko Maungakatote, ko Pukeonake. He rua puia anō ko Ōhākune. Ko ngā keokeonga e tū tata ana ki raro ko Kakaramea, ko Pihanga. Ko Rotoaira te puna wai i waenganui. *Tū ana he maunga, takoto ana he raorao, heke ana he awaawa*, koia nā ko te raorao e pōkaitia ana i a Tongariro he awaawa, he oneone, he parangahu, he pungapunga, he pungarehu.

## Ngā kōrero o mua
He maunga tapu ēnei e tū ana ki te puku o te whenua, he tupua, he atua. Me hoki anō ki te ao kohatu, i aua rā ka minemine ngā maunga ki te mātāpuna: ko Tongariro, ko Taranaki, ko Tauhara, ko Putauaki, ko Pihanga me ērā atu o ngā maunga, ngā puke, ngā hiwi me ngā kohatu. Ka nui te aroha o Tongariro ki a Pihanga engari ka pūhaehae ērā atu o ngā maunga, ā ka puta te riri i a rātou. Nā ka huaki te riri a Taranaki, a Putauaki ki a Tongariro, haruru ana te whenua, ka pō te rangi, aue, taukuri e! 

## Te awa o Tongariro
I ngā rā o mua i mōhiotia katoatia tēnei awa ko 'Waikato'. Otiia i tēnei wā, kua huaina te wāhanga i rere mai i Tongariro maunga ki Taupō moana ko Tongariro te awa. Ka rere te awa nei ki Nukuhau, kātahi ka puta ko Waikato-taniwha-rau.
Ika-a-Māui

Ko te **Ika-a-Māui** tētahi o ngā moutere o Aotearoa. E ai ki ngā kōrero, nā Māui i hī ake ai i te moana. Ka noho te nuinga o te taupori o Aotearoa ki te moutere nei ahakoa he rahi ake a Te Waipounamu. 

Tekau mā rua ngā tāonenui o Aotearoa kei te Ika-a-Māui. Mai i te raki ki te tonga ko Whangārei, Tāmaki Makaurau, Kirikiriroa, Tauranga, Rotorua, Tūranganui-a-Kiwa, Ngāmotu, Ahuriri, Heretaunga, Whanganui, Te Papaioea me Pōneke, te tāone matua o te motu kei te ūpoko o te ika. Neke atu i te 77% o te taupori o Aotearoa e noho ana ki te Ika-ā-Māui. 

E iwa ngā kaunihera ā-rohe mō te Ika-a-Māui:
* Te Tai Tokerau
* Tāmaki Makaurau
* Waikato
* Te Moana a Toi
* Te Tai Rāwhiti
* Taranaki
* Manawatū-Whanganui
* Te Matau a Māui
* Te Whanga-nui-a-Tara
Ngā Ohomairangi

Ko **Ngā Ohomairangi**, ko Ngāti Ohomairangi rānei tētahi o ngā iwi nō Hawaiki. Nōna te waka o Te Arawa i heke.

**He Whakatupato tēnei**: He āhua whakapapa te kōrero nei, he kōrero nō ngā tupuna.

Me timata te kōrero nei ki a Puhaorangi.

He tupua a Puhaorangi, engari ka pūremutia e ia tētahi wahine Māori ko Kuraimonoa te ingoa. Ko tā rāua tamaiti ko Ohomairangi.

He ariki nui a Ohomairangi nō Hawaiki, he Amokapua nana i whakangungu ai te marae o Taputapuatea. 
Nā Ohomairangi ko Muturangi. 

He tino tohunga a Muturangi, nōna te wheke mokaikai nā Kupe i whai mai ki Aotearoa nei patu ai - ara ko te Wheke o Muturangi. 

Nā Muturangi ko Taungarangi, nā Taungarangi ko Tuamatua (ki ētahi ko Atuamatua).  

I te wā o Tuamatua kua takina te iwi ko Ngā Ohomairangi ko to rātou kainga ko Maketu ki Hawaiki. Ka moea e Tuamatua ngā mokopuna tokowhā o Ruatapu, ā ka puta ōna uri ko Rakauri, ko Tia, ko Hei, ko Houmaitawhiti, ko Oro, ko Maaka
Peter Chin

Ko **Peter Chin** ( 陳荣和) te tumu o te kaunihera-ā-tāone o Ōtepoti. 

Ko Wing Ho tōna ingoa tuku iho, taketake rānei. Ahakoa he whakapapa Hainamana nōna, he roa te wā i noho ai tōna whānau ki Aotearoa, ki tēnei rohe o Āraiteuru hoki. Ka ū mai tōna koroua, ko Chin Bing Kwong i te tau 1906. Ko rātou tētahi o ngā whānau Hainamana tuatahi ki te whakatau mai nei i ngā tau whakaparahako o te tāke upoko. 

He tangata hūmarie a ia. He tino kaha ia hei kaiwaiata. He kaitautoko o ngā mahi toi. He mema kaunihera, he roia hoki a Peter Chin i ngā tau kua hipa. Ki ētahi, ko Ōtepoti he tāone mō ki kiritea, engari kei reira ngā kahika tokorua ko Sukhi Turner, ko Peter Chin, he iwi kē. Nō reira, ka taea pea te tāone nei te tautoko i ngā tirohanga rereke, kia tipu ake i raro i te manaakitanga "He tangata, he tangata, he tangata". Mā ngā mahi honohono a Peter Chin, ka whakapiri ngā ahurea o Aotearoa me Haina i te puawaitanga o tētahi mahi piripoho ki a ia, ara ngā mara Hainamana. He maha ngā whakawhitiwhiti whakaaro e pā ana ki tēnei take i Ōtepoti.

## Hoto ki waho
* dunedin.govt.nz mō Peter Chin (reo Pākehā)
Taupō-nui-a-Tia

Ko **Taupō** he tāone ki te taha o Taupō-moana, ko tona wahi tu ko Tapuwaeharuru. Ko Taupo-moana he moana wai māori ki te puku o Te Ika-a-Maui. Koinei te moana wai māori nui o te Pae-tonga o te ao. Ko te tawhito o taua moana, tae noa pea ki te 65,000 tau.

He rua puia a Taupō moana, he tino nui whakaharahara tōna huhū. I pehu pēnei mai i te tau 186AD, ā i kitea ōna pehutanga ki Haina, ki Roma hoki. Engari  ko te pehutanga ki Ōruanui (26500 tau kua pahure) te mea nui atu o te ao.
Ohomairangi

He arikinui, he amokapua a **Ohomairangi** nō Hawaiki. Nāna i whakangungu ai, i tiaki ai i te marae o Taputapuatea. Ko tōna whaea ko Kuraimonoa, te wahine o Toi, engari ko tōna matua ko Puhaorangi he tupua nō ngā rangi tūhāhā. E ai ki te kōrero, i tētehi wā ka heke mai a Puhaorangi ki te whenua, ā, ka kitea e ia a Kuraimonoa, he wahine tino purotu. Ka heke iho ia ki a Kuraimonoa, ia pō, ia pō, ā, ka hapū te wahine nei.

## Ngā Ohomairangi
Ka heke i a Ohomairangi te iwi e kīa nei ko Ngā Ohomairangi. Ko te tamaiti a Ohomairangi ko Muturangi; nā Muturangi ko Taunga; nā Taunga ko Tuamatua. Ka moe a Tuamatua i a Waiheketua, ka puta ko Rakauri. Ka moe a Tuamatua i a Ōkarikaroa, ka puta ko Houmaitawhiti.
Rangiātea

Ko **Rangiātea** (Raiātea) tētahi moutere ki te Kāhui o Tahiti, i kōrerorerotia niutia e ngā tūpuna i ngā kōrero o mua. Nō reira te whakataukī rongonui nei: *E kore nei au e ngaro, he kakano i ruia mai i Rangiātea*. 

He moutere anō tēnei e 120km pea te tawhiti ki Tahiti ki te raki, ā, ki te reo o ngā Māohi nō Tahiti, ko Raiātea tērā. 

Kau ana a Raiatea me te moutere o Tahaa i tetehi hapua i pokaitia e te pukawa. 

E 238 sq. km te rahi o te moutere nei, a he tapatoru ano te ahua ara kia 14 km ki tona putake a kua 20 km te teitei.
He puia ano te motu nei engari kua pau katoa te putoto.

Ko maunga Tefatoaiti te tihirangi o Rangiātea ne kua 1,017 mts te ikeike . Kei te raki o te moutere e tu ana a maunga Temehani, he mania o runga  792 mt te tiketike.

Ko nga awaawa, nga tawharua pai he mea kitekite ki Rangiatea nei, hei wahi nohoanga mo te iwi. E ono hoki nga whanganui, e roroha ana i nga puau o nga awa he mania tupu kai. Ko te awa nui o Raiatea ko Faaroa, ko tenei te awa anake te mea ka taea e te waka te uru ki roto 

## Ko Rangiātea Te Motutapu
Koirā he motu tapu rawa a Rangiātea ki ngā iwi o te Te Moana-nui-a-Kiwa, ko tētehi ingoa tawhito nōna ko *Havai'i fanau'ra fenua*, ara ko Hawaiki ki ta te Reo o Aotearoa nei. 

Tuturu te korero ko Rangiātea te rotopu o te Moananui a Kiwa e kia nei ko te tapatoru o Poronihia a ki tetehi korero ka whanau mai nga moutere pera ia Tahiti, Moorea, Maiao, Mehetia me Tetiaroa i konei ano te ika te ahua

Kei Rangiātea ano e tū ana te marae tapu a Taputapuatea, te wahi whakaminemine ai ngā tohunga me ngā whakatere waka kia whakatau i te wānanga.

Kāre e kore i ahu mai ngā tūpuna o te iwi Māori i koneki, ā ki tā te kōrero o Te Arawa Waka ko Ohomairangi te kaitiaki o Taputapuatea, arā nō Rangiātea tērā.
Graham Latimer

Ko **Graham Latimer** (Tā Graham Latimer) he kaumātua nō Te Tai-tokerau, he tumuaki o te Kaunihera Māori o Aotearoa, ko te kaiwhakahaere o Ngā Kaitiaki Rēti Ngahere Karauna.

## Hoto ki waho
*Ngā Kaitiaki Rēti Ngahere Karauna
Crown copyright

## NZ government copyrights
Almost everything is covered either by regular copyright or, if it is a public service department, by **Crown copyright**, which in Aotearoa has a 100-year term under Section 26(3)(b) of the Copyright Act 1994. This puts most recent material out of bounds. However, there is an exception to these provisions for some documents:
*  -- Some Government departments allow their material to be reproduced free of charge in any format or medium provided it is reproduced accurately and not used in a misleading context. The source of the material must be identified and the copyright status acknowledged. Remember that this is not a carte blanche. See the talk page for a list of web sites that will allow some use &mdash; and check the copyright notice first as they are all different.
*  -- for works created by some New Zealand government entities, which are covered by Section 27(1) of the Copyright Act 1994 http://www.ibiblio.org/ahkitj/section27/. The section excludes from copyright protection the following NZ works: Bills, Acts, regulations, municipal bylaws, Hansard, select committee reports, court judgments, Royal commission reports, commission of inquiry reports, ministerial inquiry reports and statutory inquiry reports. Note that sourcing these from a third party provider that, say, annotated Acts, is dangerous -- they would have copyright in those annotations, and/or copyright in a new typographical arrangement http://www.med.govt.nz/buslt/int_prop/info-sheets/copyright-prot.html#P27_4364.
*  -- there is list of criteria released by the Reserve Bank of New Zealand for one-sided reproductions of NZ currency without permission. The criteria apply only to exact reproductions. See the template and RBNZ website's reproduction criteria for clarification of the below. Naturally, any copyright is still retained, so fair use may still need to be observed. In short:
** "For one-sided reproductions, provided these are more than 125% or less than 75% of both the length and width of the respective bank note, irrespective of the material used for the reproduction."
** "For one-sided reproductions, provided these are more than 125% or less than 75% of the diameter of the respective coin. Any materials used for the reproduction must not be metal OR metallic like."
Hirini Moko Mead

Ko **Hirini Moko Mead** nō ngā iwi o Te Moana a Toitehuatahi tae noa ki Taupō, arā nō Ngāti Awa, nō Tūhourangi, nō Ngāti Tūwharetoa. Ko ia tonu te ahorangi i whakaū  ai i te Tari mō ngā Mātauranga Māori kei Te Whare Wānanga o Te Upoko o Te Ika-a-Māui (Victoria University of Wellington); he kaiwhakarite mātua ia ki te kawe i ngā tono a Ngāti Awa ki mua ki te aroaro o te Rōpū Whakamana i Te Tiriti. He tino kaiārahi hoki a Hirini i te hunga nā rātou Te Whare Wānanga o Awanuiarangi i whakatū ai kei Whakatane. 

He nunui rawa ngā pukapuka mō ngā mahi, mō ngā tikanga a te Māori. Koia nei ētahi:

:2003. *Tikanga Māori: Living by Māori Values*. Wellington: Huia Publishers.
:2001. *Ngā Pepeha a Ngā Tupuna: The Sayings of the Ancestors.* Wellington: Victoria University Press.
:1999. *Taniko Weaving: Technique and Tradition.* Auckland: Reed Publishing.
:1997. *Māori Art on the World Scene.* Wellington: Āhua Design and matau Associates Ltd.
:1996. *Tawhaki: The Deeds of a Demigod.* Auckland: Reed Publishing.
:1995. *Te Toi Whakairo: The Art of Māori Carving.* Auckland: Reed Publishing.
Kawenata Hou

Ko te **Kawenata Hou** tētahi wāhanga o te *[[Paipera]]*.

## Tirohia hoki
* Kawenata Tawhito 
* Karaitiana